Robert Emmet Barron

Robert Emmet Barron (født 19. november 1959 i Chicago i USA) er en amerikansk katolsk prelat, universitetslektor, publisist og utnevnt biskop av Winona-Rochester. Han har vært professor i systematisk teologi ved University of Saint Mary of the Lake siden 1992 og rektor ved det tilknyttede Mundelein Seminary siden 2012. Han har skrevet flere bøker, publisert over 180 artikler på YouTube og publiserer jevnlig i amerikanske nasjonale medier. Gjennom sitt journalistiske arbeid ønsker han å styrke den katolske stemme om populære temaer i samfunn og kultur og er spesielt rettet mot ikke-troende. For å støtte sin evangelisering med moderne medier, grunnla han e organisasjonen Word on Fire Catholic Ministries i 2000.

Liv og virke

Biskop
Robert Barron er av irsk bakgrunn, sønn av en husmor og en salgssjef og vokste opp i Detroit og i Chicago-forstaden Western Springs. Han har en søster og en bror, John Barron, som også er i mediebransjen som utgiver av Chicago Sun-Times.

Barron studerte filosofi ved Catholic University of America i Washington, D.C., deretter katolsk teologi ved Catholic University of St. Mary of the Lake  ved Chicago.

Prest
Han ble ordinert til prest for erkebispedømmet Chicago den 24. mai 1986, og var kapellan i Park Ridge-menigheten St. Paul of the Cross årene 1986-89. Deretter fullførte han en doktorgrad ved Institut Catholique de Paris og ble i 1992 tildelt en Doctor theologiae (Dr. theol.)-grad.

Siden 1992 har han vært professor i systematisk teologi ved Det teologiske fakultet ved University of St. Mary of the Lake. Han underviser også ved en rekke andre universiteter i USA og internasjonalt, inkludert 2002 som gjesteprofessor ved University of Notre Dame, i 2007 ved Det pavelige  universitet Angelicum, og i 2007 og fra 2010 til 2011 som Scholar in Residence ved Pontifical North American College.

I juli 2012 utnevnte kardinal Francis George ham til rektor ved Mundelein Seminary ved University of Saint Mary of the Lake.

Hjelpebiskop i Los Angeles
Den 21. juli 2015 utnevnte pave Frans ham til titulærbiskop av Macriana in Mauretania og hjelpebiskop i erkebispedømmet Los Angeles..  Erkebiskopen av Los Angeles, José Horacio Gómez, bisboeviet ham og de samtidig utnevnte hjelpebiskopene Joseph V. Brennan og David G. O'Connell, den 8. september samme år. Medkonsekratorer var erkebiskopen av Chicago, Blase Joseph Cupich, og Joseph Martin Sartoris, hjelpebiskop emeritus i Los Angeles.

Biskop av Winona-Rochester
Den 2. juni 2022 utnevnte pave Frans ham til biskop av Winona-Rochester, etter biskop John M. Quinn.

Offentlighetsarbeid
I tillegg til undervisning ved flere universiteter, har han også publisert en rekke bøker, artikler, videoer og filmer utenfor akademia. Som kirke- og kulturkommentator er han en jevnlig bidragsyter til nasjonale og internasjonale medier inkludert CNN, ABC, The Chicago Tribune, NBC Nightly News, Fox News Channel, Our Sunday Visitor, Catholic Herald og Catholic New World. Han har også et søndagsradioprogram kalt Word on Fire på Relevant Radio og siden 2010 TV-showet Word on Fire with Father Barron på WGN America. Han er den første katolske geistlige med regelmessig nasjonal programmering på et kommersielt TV-nettverk siden erkebiskop Fulton John Sheen på 1950-tallet. Barron tok for seg aktuelle trender innen kino, litteratur, kunst og filosofi og refererte gjern etil ikke-kristne forfattere. Noen av hans personlige «helter», som han ofte viser til i sine forelesninger og bidrag, er Thomas Aquinas, Thomas Merton, Bob Dylan, Abraham Lincoln, Fulton John Sheen, John Henry Newman, G.K. Chesterton, Dorothy Day og Flannery O'Connor.

I 2010 spilte han inn en dokumentarserie mwed tittel Catholicism som forteller Den katolske kirkes historie knyttet sammen ved reiser og innspillinger i 116 land. Serien ble også utgitt med norsk teksting.

Verker

Bøker
 A Study of the De potentia of Thomas Aquinas in Light of the Dogmatik of Paul Tillich (1993)
 Thomas Aquinas: Spiritual Master (1996)
 And Now I See: A Theology of Transformation (1998)
 Heaven in Stone and Glass (2000)
 The Strangest Way: Walking the Christian Path (2002)
 Bridging the Great Divide: Musings of a Post-Liberal, Post-Conservative, Evangelical Catholic (2004)
 The Priority of Christ: Toward a Post-Liberal Catholicism (2007)
 Word on Fire: Proclaiming the Power of Christ (2008)
 Eucharist (2008)
 Catholicism (2011)
 Seeds of the Word: Finding God in the Culture (2015)
 2 Samuel (2015)
 Exploring Catholic Theology (2015)
 Vibrant Paradoxes: The Both/And of Catholicism (2016)
 To Light a Fire on the Earth: Proclaiming the Gospel in a Secular Age (2017) 
 Arguing Religion (2018)
 Letter to a Suffering Church: A Bishop Speaks on the Sexual Abuse Crisis (2019)
 Centered: The Spirituality of Word on Fire (2020)
 The Pivotal Players: 12 Heroes Who Shaped the Church and Changed the World (2020)
 Renewing Our Hope: Essays for the New Evangelization (2020)
 The Rosary with Bishop Robert Barron (2021)
 Light from Light: A Theological Reflection on the Nicene Creed (2021)

DVD
Untold Blessings The Three Paths of Holiness (2005)
Conversion (2006)
Faith Clips (2007)
Seven Deadly Sins, Seven Lively Virtues (2007)
Eucharist (2009)
Catholicism (2011)
Catholicism: The New Evangelization (2013)
Priest, Prophet, King (2014)
The Mystery of God (2015)
Catholicism: The Pivotal Players Volume I (2016)
David the King (2017)
The Mass (2018)
Catholicism: The Pivotal Players St. Augustine & St. Benedict (2018)
Catholicism: The Pivotal Players Fulton Sheen & Flannery O'Connor (2019)
The Sacraments (2020)
The Creed (2021)

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Kardinal Pio Laghi (1922–2009) *1969
 Erkebiskop Charles Joseph Chaput, O.F.M. Cap. (1944- ) *1988
 Erkebiskop José Horacio Gómez Velasco (1951- ) *2001
 Biskop  Robert Emmet Barron (1959–) *2015

Referanser

Katolske biskoper fra USA
Katolske teologer fra USA
Forfattere fra USA
Youtubere fra USA
Professorer fra USA
Linjen Rebiba
Personer fra Chicago
Personer fra Detroit
Personer fra Western Springs i Illinois